আসন রফা নিয়ে কংগ্রেস-সিপিএম টানাপড়েন চলছেই। নরমে-গরমে জোটের পক্ষেই সওয়াল করছেন কংগ্রেস এবং সিপিএম নেতৃত্ব। তবে কিছু আসন নিয়ে জট কেটেও কাটছে না। তবে জোট যে হচ্ছেই, তা জোরালোভাবে দাবি করছেন দুদলের শীর্ষ নেতৃত্বই। আর এই পরিস্থিতিতে সিপিএমের সঙ্গে আসন সমঝোতা নিয়ে আজ কলকাতায় আলোচনায় বসছে কংগ্রেসের রাজ্য নির্বাচনী কমিটি।আলোচনায় যোগ দিতে আসছেন সোনিয়ার দূত।
 ওয়েব ডেস্ক: আসন রফা নিয়ে কংগ্রেস-সিপিএম টানাপড়েন চলছেই। নরমে-গরমে জোটের পক্ষেই সওয়াল করছেন কংগ্রেস এবং সিপিএম নেতৃত্ব। তবে কিছু আসন নিয়ে জট কেটেও কাটছে না। তবে জোট যে হচ্ছেই, তা জোরালোভাবে দাবি করছেন দুদলের শীর্ষ নেতৃত্বই। আর এই পরিস্থিতিতে সিপিএমের সঙ্গে আসন সমঝোতা নিয়ে আজ কলকাতায় আলোচনায় বসছে কংগ্রেসের রাজ্য নির্বাচনী কমিটি।আলোচনায় যোগ দিতে আসছেন সোনিয়ার দূত। কংগ্রেস স্টিয়ারিং কমিটির চেয়ারপার্সন বি কে হরিপ্রসাদকে আলোচনার জন্য রাজ্যে পাঠাচ্ছেন কংগ্রেস সভানেত্রী। আজই তিনি কলকাতায় এসে পৌছবেন। আলোচনায় বসবেন কংগ্রেসের শীর্ষ নেতৃত্বের সঙ্গে। তারপরেই জোট নিয়ে জট পুরোপুরি কেটে যাবে বলেই মনে করছে শীর্ষ নেতৃত্ব।